Diari Oficial de la Generalitat Valenciana


Sumari del DOGV 4846, del 21-09-2004 (2004/9465)

RESOLUCIÓ de 2 de setembre de 2004, del director general de Gestió del Medi Natural, de la Conselleria de Territori i Habitatge, per la qual es concedeixen ajudes destinades a la gestió de reserves voluntàries de fauna per a 2004.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4846

Data del DOGV
:   21-09-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/9465


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 2 de setembre de 2004, del director general de Gestió del Medi Natural, de la Conselleria de Territori i Habitatge, per la qual es concedeixen ajudes destinades a la gestió de reserves voluntàries de fauna per a 2004. [2004/9465]
  
Vista l'Ordre de 21 d'abril de 2004, de la Conselleria de Territori i Habitatge, publicada en el Diari Oficial de la Generalitat Valenciana (DOGV) número 4.746, de 5 de maig de 2004, per la qual s'estableix un règim d'ajudes destinat a la gestió de reserves voluntàries de fauna i es convoquen la concessió d'ajuts per a 2004.
  
Vist que s'hi ha presentat dintre del termini vuit sol·licituds, que s'han tramitat d'acord amb les bases 5 i 6 de l'annex I de l'ordre.
  
Atés l'acta de la comissió de valoració prevista en la base 7 de l'annex I de l'ordre.
  
Atés el que disposa la base 8 de l'Annex I de l'esmentada ordre, i d'acord amb la Resolució de 13 d'agost de 2003, sobre delegació de l'exercici de competències en determinats òrgans de la conselleria, resolc:
  
Primer
  
De concedir als beneficiaris que es relacionen en l'annex I ajudes en la quantia que es ressenya.
  
Segon
  
De denegar les sol·licituds d'ajudes que es relacionen en l'annex II pels motius que s'hi ressenyen.
  
Tercer
  
Les quantitats a percebre pels beneficiaris es satisfaran en finalitzar els treballs objecte d'ajuda i prèvia presentació d'una memòria de resultats i justificació de les despeses d'acord amb la base 12 de l'annex I de l'ordre de la convocatòria.
  
Quart
  
Els treballs hauran de finalitzar-se amb antelació suficient per a que la memòria de resultats i justificació de despeses estiga presentada abans del 15 de novembre de 2004.
  
Cinquè
  
Es recorda la necessitat que els projectes aprovats han de tenir l'oportuna autorització quan els treballs previstos suposen manipulació d'espècies silvestres, d'acord amb la Llei 4/1989, de Conservació de la Natura, Decret 32/2004 per la qual es crea i regula el Catàleg Valencià de fauna Amenaçada, i legislació cinegètica vigent.
  
Sisè
  
La present resolució es dicta per delegació del conseller de Territori i Habitatge, d'acord amb la Resolució de 13 d'agost de 2003, sobre delegació de l'exercici de competències en determinats òrgans de la Conselleria (DOGV número 4.571, de 22/08/2003), esgotant per tant la via administrativa. Contra la present resolució es podrà interposar recurs contencioso administratiu en el termini de dos mesos, comptadors des de l'endemà de la seua notificació, davant la sala Contensiosa Administrativa del Tribunal Superior de Justícia de la Comunitat Valenciana, d'acord amb els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa (BOE de 14.07.1998).
  
La qual cosa, sense perjudici de la interposició del recurs potestatiu de reposició davant d'aquesta conselleria en el termini d'un mes, comptador des de 'endemà de la seua notificació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 (BOE de 27.11.1992 i BOE de 14.01.1999, respectivament).
  
València, 2 de setembre de 2004.- El director general de Gestió del Medi Natural: Francisco Javier Gómez Martín.
  
ANNEX I
  
Projectes aprovats
  
Sol·licitant: Associació FAPAS d'Alcoi.
  
Projecte: Activitats per a la gestió de la menjadora de voltors «la Pedrera».
  
Import màxim de la subvenció: 6.000,00 €.
  
Observacions: De les actuacions proposades no es considera subvencionable l'estudi de les poblacions de mamífers, en no ajustar-se a l'objecte de les ajudes establert en la base 2ª de la convocatòria.
  
Sol·licitant: Ajuntament de Teulada.
  
Projecte: Activitats per a la gestió de la Reserva de fauna proposada «Cova de les rates penades del Cap d'Or de Moraira».
  
Import màxim de la subvenció: 6.000,00 €
  
Sol·licitant: Ajuntament de Teulada.
  
Projecte: Activitats per a la gestió de la Reserva de fauna proposada «el Senillar»
  
Import màxim de la subvenció: 6.000,00 €
  
Sol·licitant: Fundació «Enrique Montoliu».
  
Projecte: Activitats per a la gestió de l'estació biològica «Mas de Peraire»
  
Import màxim de la subvenció: 6.000,00 €
  
Sol·licitant: Ajuntament d'Algemesí.
  
Projecte: Activitats per a la gestió de la reserva de fauna proposada «Llacuna del Samaruc».
  
Import màxim de la subvenció: 6.000,00 €
  
ANNEX II
  
Projectes denegats
  
Sol·licitant: Centre Excursionista de Ròtova.
  
Projecte: Activitats per a la gestió de la reserva de fauna «Cova de les Rates Penades»
  
Motiu de la denegació: no ajustar-se a la convocatòria (els terrenys objecte de l'actuació no han estat declarats reserva de fauna ni compten amb conveni, protocol o acord de col·laboració amb la conselleria).
  
Sol·licitant: Ford España.
  
Projecte: Actuacions en el sistema de llacunatge industrial de la planta d'Almussafes.
  
Motiu de la denegació: no ajustar-se a la convocatòria (els terrenys objecte de l'actuació no han estat declarats reserva de fauna ni compten amb conveni, protocol o acord de col·laboració amb la conselleria).
  
Sol·licitant: José Maria Alfonso Iranzo Pérez-Duque.
  
Projecte: Actuacions en el refugi de caça «Cañada Honda».